Gesonde Seks Huiswerk #43 – Kombuis Seks | Timothy Kieswetter's Blog oor Gesonde Seksualiteit
Gesonde Seks Huiswerk #43 – Kombuis Seks
Gesonde Seks Huiswerk #43
Ons almal weet dat die pad na 'n man se hart deur sy maag loop. Maar, dit is darem nie die volle waarheid nie. Wanneer 'n vrou dit geniet om saam met haar man te slaap en nie seks sien as 'n huweliksverpligting nie, het sy beslis 'n spesiale plek in sy hart gevind. In vandag se Gesonde Seks-huiswerk gaan ons hierdie twee waarhede meng sodat die vrou 'n definitiewe pad na haar man se hart toe kan vind.
Seks in die kombuis klink al te eroties en kinky. Passie oorval julle en al wat 'n koppie en bord is word eensklaps van die tafel gevee om plek te maak vir die wonderlikste seks ooit. Dis dalk iets wat jy moet oorweeg . . . Dit hoef darem nie so dramaties te wees nie; dit sal dalk 'n paar vrouens heeltemal afsit as sy sien hoe haar man haar fyn porselein teekoppies op die vloer neergooi. Sy gaan die verkeerde tipe warm onder die kraag wees!
Probeer dalk een van die gunsteling kombuis-seks-posisies. Die man lig die vrou op en sit haar op die kombuistafel neer. Die meeste kombuistafels is net die regte hoogte vir die man om na die volgende stap oor te gaan. Julle kan self besluit hoe ver julle hierdie kombuis-seks wil neem.
Dalk is jy baie ingesteld op netheid en higiëne en sal dit nou glad nie eroties wees om iewers seks te hê waar jy die volgende dag weer moet kos maak nie. Gebruik dalk net kombuis-seks as voorspel en hou dit by 'n warm gevryery en neem dinge dan in die slaapkamer verder.
Maar as sulke dinge jou nie pla nie en julle kan nie lank genoeg uithou nie, sal die kombuistafel, -vloer, -stoel of stoof die perfekte plek wees om die hitte aan te draai!